
ДО

ПРЕДСЕДАТЕЛЯ  НА

ОБЩИНСКИ  СЪВЕТ
ГР. БУРГАС
ДОКЛАДНА  ЗАПИСКА

ОТ
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: 1. Обявяване за частна общинска собственост на ПИ с проектни идентификатори 07079.501.703 и 07079.501.705 по КК на гр. Бургас; 2. Одобряване на проект за окончателен договор по реда на  чл.15, ал.3 и ал.5 от ЗУТ в процедура по изменение на подробен устройствен план – план за регулация на основание чл.134, ал.1, т.2 и ал.2, т.6 от ЗУТ в обхват на регулационните планове на ж.к. Изгрев и ж.к. Зорница, при кръстовище на бул. Никола Петков с ул. Димитър Димов, гр. Бургас, с цел образуване на ново кръгово кръстовище – тип „Елипса“ и осигуряване на габарит на втора лента за движение при бул. Никола Петков – при осови точки с №№ о.т.901б-900ж-900е-900з-900в-900а по регулационния план на ж.к. Изгрев, гр. Бургас.

УВАЖАЕМИ ОБЩИНСКИ СЪВЕТНИЦИ,
На основание чл. 46, ал. 2 от Правилника за организация и дейността на Общинския съвет, неговите комисии и взаимодействието му с общинска администрация на Община Бургас, предлагам да бъде свикано и насрочено извънредно заседание за  вземане на решение, с което:  1. Да се обявят за частна общинска собственост ПИ с проектни идентификатори 07079.501.703 и 07079.501.705 по КК на гр. Бургас; 2. Да се одобри проект за окончателен договор по реда на  чл.15, ал.3 и ал.5 от ЗУТ в процедура по изменение на подробен устройствен план – план за регулация на основание чл.134, ал.1, т.2 и ал.2, т.6 от ЗУТ в обхват на регулационните планове на ж.к. Изгрев и ж.к. Зорница, при кръстовище на бул. Никола Петков с ул. Димитър Димов, гр. Бургас, с цел образуване на ново кръгово кръстовище – тип „Елипса“ и осигуряване на габарит на втора лента за движение при бул. Никола Петков – при осови точки с №№ о.т.901б-900ж-900е-900з-900в-900а по регулационния план на ж.к. Изгрев, гр. Бургас.
Мотивите ни за това са следните:

На 13.02.2024г. бе обнародвано в Държавен вестник бр.13/13.02.2024г. Решение №6-20/30.01.2024г. на Общински съвет Бургас, с което е одобрен изработеният служебен проект за изменение на ПУП-ПУР, в обхват на регулационните планове на комплекси „Изгрев“ и „Зорница“, при кръстовище на бул. Никола Петков с ул. Димитър Димов, гр. Бургас и изменение на плана за регулация за УПИ III-187 „за озеленяване“ в кв.22а, УПИ IV-372 „за жилищни нужди“ в кв.22а и УПИ I-215,312,358 „за озеленяване“, кв.36 по плана на ж.к. „Изгрев“ и УПИ I „за озеленяване и благоустрояване“ и УПИ XVII „за озеленяване и ТП“, кв.1 по плана на ж.к. „Зорница“, с което се обособява ново кръгово кръстовище – тип „Елипса“, осигурява се габарит за втора лента за движение при бул. Никола Петков – при осови точки с №№ о.т.901б-900ж-900е-900з-900в-900а по регулационния план на ж.к. „Изгрев“, гр. Бургас, обособяват се нов кв.31 по плана на ж.к. „Изгрев“ с нов УПИ I-711,  с функционалното отреждане „за жилищни нужди“ и нови УПИ II-702 и III-712 с отреждане „за озеленяване“ и на боснование чл.60, ал.1 от Административнопроцесуалния кодекс се допуска предварително изпълнение на решението.
 Видно от акт от 19.02.2024г., разпореждането за предварително изпълнение на гореописаното Решение е влязло в сила.  Настоящото решение е част от процедурата по прилагане на одобрения Подробен устройствен план свързан с реализацията на инвестиционният проект и има пряко отношение към отразяването на плана в КК на гр. Бургас и последващата процедура по издаване на Разрешение за строеж.

За реализирането на инвестиционният проект e осигурено финансиране от Държавния бюджет за 2024г. и сключен договор с Изпълнител на СМР.  Предвид засиленият трафик през активния летен сезон, реализирането на инвестиционното намерение следва да започне не по-късно от началото на месец април 2024г., за да приключи и обектът да се въведе в експлоатация в настоящата календарна година. С оглед технологичните срокове за провеждане на всички процедури до влизане в сила на разрешението за строеж, строителството и въвеждането в експлоатация на обекта, настоящите решения следва да бъдат взети не по-късно от края на месец февруари.
Реализирането на проекта за изграждане на допълнителна лента за движение по бул. Никола Петков и ново кръгово кръстовище, ще облекчи пътния поток, безконфликтно транспортно обслужване на прилежащите жилищни зони и бързо и безпрепятствено извеждане на трафика от града.

В съответствие с предвижданията на ПУП, са приложени проекти на окончателни договори по реда на чл.15 от ЗУТ, между  собствениците на ПИ и Община Бургас. 
Предвид изложеното и на основание чл.21, ал.1, т.8 и т.11 от ЗМСМА, чл.6, ал.1 от ЗОС, чл.15 от ЗУТ и като взех предвид Решение № 51-5 от 29.05.2023г., Решение №3-8 от 30.11.2024г. и Решение №6-20/30.01.2024г. на Общински съвет Бургас, на основание чл.21, ал.1, т.8 и т.11 от ЗМСМА и чл.134, ал.2, т.6 във връзка с чл.15, ал.3 и ал.5 от ЗУТ, Протокол №9/17.05.2023г.  на ОЕСУТ, скици-проекти от СГКК-гр.Бургас за изменение на КККР от СГКК - гр.Бургас и проект на предварителен договор по реда на чл.15 от ЗУТ, предлагам Общински съвет Бургас да вземе следните:

Р Е Ш Е Н И Я:

             На основание чл.21, ал.1, т.8 от ЗМСМА и чл.129, ал.1 във връзка с чл.15 , ал.3 и ал.5 от ЗУТ, Общински съвет Бургас: 

1. Обявява за частна общинска собственост ПИ с проектни идентификатори 07079.501.703 и 07079.501.705, съгласно приложените скица-проект №15-985969-14.09.2023г. и №15-986042-14.09.2023г.. 
2. Одобрява приложения проект на окончателен договор, за прехвърляне на собственост по реда на чл. 15, ал. 3 и ал. 5 от ЗУТ.
Приложения: Решение №6-20/30.01.2024г. на Общински съвет Бургас; Решение № 51-5 от 29.05.2023г. на Общински съвет Бургас, Протокол №9/17.05.2023г.  на ОЕСУТ, скици-проекти от СГКК-гр. Бургас за изменение на КККР от СГКК гр. Бургас и проект на окончателен договор по реда на чл.15, ал.3 и ал.5 от ЗУТ.
 ДИМИТЪР НИКОЛОВ

Кмет на Община Бургас 










